BUDAPESTI MŰSZAKI ÉS GAZDASÁGTUDOMÁNYI EGYETEM

**Előterjesztő neve és beosztása: Dr. Péceli Gábor rektor, Barta-Eke Gyula kancellár**

**Szervezeti egység: Rektori Kabinet, Kancellária Hallgatói Szolgáltatási Igazgatóság**

# E L Ő T E R J E S Z T É S

**A Szenátus 2015. április 27-i ülésére**

### Az előterjesztés címe:

## Javaslat a Hallgatói Jogviszonyból Származó Kollektív Jogok Szabályzatának módosítására

Az előterjesztést véleményezte (véleményezésen van)\*:

Rektori Tanács

Gazdasági Bizottság

Oktatási Bizottság

Tudományos Bizottság

Budapest, 2015. április 10.

1. AZ ELŐTERJESZTÉS SZAKMAI INDOKAI, ELŐZMÉNYEI, SAJÁTOSSÁGAI

A Hallgatói Kollektív Jogok Szabályzatának megújítását a kancellári rendszer bevezetése tette szükségessé. A változtatásokra - a Diákközpont igazgatója személyének változása mellett – a megújult SZMR is utal. A korábban átfogó szervezeti egységként működő Diákközpontból a Kancellária szervezeti egysége, Hallgatói Szolgáltatási Igazgatósága (HSZI) lett.

A HDÖK elnök munkáltatói és kötelezettségvállalási joga megszűnt, helyette – meghatározott esetekben – a HSZI igazgatója gyakorolja ezen jogköröket. A szabályzat célja, hogy a hallgatói döntési, egyetértési stb. kollektív jogok illeszkedjenek a kötelezettségvállaló megváltozott státusához.

1. AZ ELŐTERJESZTÉS FŐ CÉLKITŰZÉSEI

A Szabályzat módosításának a célja, hogy a szabályzatot az új helyzethez igazítsa. A tervezeten végigvonuló alapelv fő célkitűzései, hogy 1) a HDÖK feladataiból és autonómiájából fakadó kompetenciái minél szélesebb körben érvényesülhessenek, ugyanakkor 2) a kötelezettségvállaló vezető hatásköre semmiképpen ne csorbuljon, felelősséggel hozhasson döntéseket.

1. KOORDINÁCIÓ EREDMÉNYE

A javaslatot az előterjesztők közösen készítették: a HSZI igazgató, az EHDK (elnöke) és a Rektori Kabinet ezzel foglalkozó munkatársa.

1. VÁRHATÓ HATÁSOK

A szabályzat a jogszabályoknak, az új SZMR-nek, és a kancellári rendszer műegyetemi rendszerének, valamint a kialakult jó gyakorlatoknak egyaránt megfelel.

1. VÁRHATÓ KÖLTSÉGKIHATÁSOK

A javasolt módosítások többletköltséggel nem járnak.

1. KAPCSOLÓDÁS MÁS ELŐTERJESZTÉSHEZ, SZAKMAI ANYAGHOZ

Az előterjesztés a BME SZMR-hez, a műegyetemi foglalkoztatási szervezetszabályozó eszközökhöz, és a hallgatói önkormányzati alapszabályokhoz kapcsolódik.

**II.**

**Határozati javaslat**

A Szenátus úgy dönt, hogy az előterjesztés mellékleteként csatolt *Hallgatói és Doktorandusz Jogviszonyból Származó Kollektív Jogok Szabályzata* normaszövegét elfogadja.

**Felelős a HSZI igazgatója, határidő 2015. április 27.**

**Kérem a Szenátust, hogy az előterjesztett határozati javaslatot fogadja el.**

Budapest, 2015. április 10.

Dr. Péceli Gábor, Barta-Eke Gyula

 előterjesztők

**A Budapesti Műszaki és Gazdaságtudományi Egyetem**

**Hallgatói és Doktorandusz Jogviszonyból Származó Kollektív Jogok Szabályzata**

A Budapesti Műszaki és Gazdaságtudományi Egyetem Szervezeti és Működési Rend (továbbiakban: SZMR) alapján a Budapesti Műszaki és Gazdaságtudományi Egyetem Szenátusa a Hallgatói és Doktorandusz Önkormányzat Közös Alapszabályában rögzített testület egyetértésével elfogadta az alábbi szabályzatot.

**1. §**

**Általános rendelkezések**

1. A Budapesti Műszaki és Gazdaságtudományi Egyetemen (továbbiakban: Egyetem) a hallgatók, illetve a doktoranduszok - a hallgatói, illetve doktorandusz jogviszonyukból származóan - egyéni és kollektív jogokat gyakorolhatnak.
2. A hallgatói és doktorandusz hallgatói jogviszonyból származó egyéni jogokat a hallgatók, illetve a doktoranduszok a jogszabályokban és egyetemi szabályozásokban rögzített módon gyakorolják.
3. A hallgatói és doktorandusz jogviszonyból származó kollektív jogokat a Hallgatói Önkormányzat, illetve a Doktorandusz Önkormányzat – közös alapszabályuk szerint - gyakorolja.
4. A Hallgatói Önkormányzat, illetve a Doktorandusz Önkormányzat tisztségviselői jogosultak betekinteni az Egyetem azon ügyirataiba, amelyek feladataik ellátásához szükségesek.
5. A Hallgatói Önkormányzat, illetve a Doktorandusz Önkormányzat vonatkozó jogszabályok, szabályzatok figyelembevételével
6. döntési;
7. egyetértési;
8. javaslattételi;
9. véleményezési jogokat gyakorol.
10. Az (5) bekezdésben említett jogokat a Hallgatói Önkormányzat, illetve a Doktorandusz Önkormányzat a Hallgatói és Doktorandusz Önkormányzat Alapszabálya szerinti testületek, vagy tisztségviselők útján gyakorolja.
11. A Kancellária Hallgatói Szolgáltatási Igazgatóság (továbbiakban: HSZI) igazgatója, továbbá minden vezető, magasabb vezető megbízású közalkalmazott, aki a HDÖK valamely döntésével, javaslatával kapcsolatban kötelezettségvállalásra kötelezett, illetve kötelezettségvállalásával kapcsolatban a HDÖK egyetértési jogot gyakorol:
12. Kifogást emelhet a HDÖK minden olyan döntésével, javaslatával szemben, mely
	* jogszabállyal, vagy belső szabályozással ellentétes,
	* nem gazdaságos, hatékony és eredményes gazdálkodáshoz és működéshez vezet.
13. A HDÖK döntéseivel összefüggő kifogásait kézhezvételtől számítva 5 munkanapon belül írásban közli. Amennyiben a HDÖK döntése, javaslata nem gazdaságos, hatékony és eredményes gazdálkodáshoz és működéshez vezet, úgy az írásbeli indoklás tartalmazza:
	* azokat a mutatószámokat[[1]](#footnote-1) (indikátorokat), amelyekkel külön - külön és egymással összefüggésben is mérni lehet – az adott döntéssel, javaslattal összefüggésben - a gazdaságosságot, a hatékonyságot és az eredményességet,
	* annak kifejtését, hogy - az indikátorok figyelembe vételével – miért nem tartja a döntést, a javaslatot gazdaságosnak, hatékonynak, eredményesnek. Az indoklásban az érintett egyetemi vezető javaslatot tehet a HDÖK döntéséhez kapcsolódó olyan ajánlásra, melyet gazdaságosnak, hatékonynak és eredményesnek tart.
14. Amennyiben a kötelezettségvállaló – a végrehajtáshoz szükséges időn belül – nem kap a HDÖK-től nem kifogásolható megoldást, úgy:
15. Döntésénél a HDÖK egyetértését az SZMR szerinti véleményként kezeli.
16. A HDÖK döntését, javaslatát – a kancellár egyetértésével, abban az esetben, ha jogszabályi kényszer, vagy belső szervezetszabályozó eszköz, határidőhöz kötött kötelezettségvállalásra kötelezi – megváltoztathatja. Eltérő döntését írásban megindokolja.
17. A kötelezettségvállaló – abban az esetben, ha jogszabályi kényszer, vagy belső szervezetszabályozó eszköz, határidőhöz kötött kötelezettségvállalásra nem kötelezi – nem hoz döntést, és az ügyet visszautalja a döntéshozónak, illetve javaslattevőnek.
18. A HSZI igazgatója tekintetében a (7)-(8) bekezdésben említett hatáskörök kiterjednek a HDÖK által, vagy egyetértésével hozott azon döntésekre is, melyek:
19. A Költségvetési Szabályzat szerint a hallgatói alrendszer, valamint a HDÖK költségvetését, továbbá,
20. A térítési-juttatási szabályzatban említett támogatási és térítési jogcímeket érintik.
21. A Költségvetési Szabályzat szerinti HDÖK-HSZI támogatásból HDÖK feladatokra és programokra fordított összegek 2015-ben nem lehetnek kisebbek, mint amennyit ezekre 2014-ben költöttek.

**2. §**

**A Hallgatói Önkormányzat és Doktorandusz Önkormányzat hatásköre**

1. A Hallgatói Önkormányzat, illetve a Doktorandusz Önkormányzat – közös alapszabályuk szerint - dönt:
2. az Egyetem által a Hallgatói Önkormányzat, illetve a Doktorandusz Önkormányzat működésére és feladatainak ellátására átadott tárgyi és anyagi eszközök, valamint más, hallgatói célú pénzeszközök egymás közötti felosztásáról, valamint más műegyetemi hallgatói szervezetek, csoportok támogatásáról;
3. szabályzatban rögzített hallgatói és doktorandusz támogatások, az önkormányzatoknak továbbadott pénzügyi és természetbeni támogatások felhasználásáról;
4. a Köztársasági ösztöndíj pályázatok pontozási rendjéről;
5. a kollégiumi felvételi pályázat feltételeiről, a hallgatók számára rendelkezésre álló kollégiumi férőhelyek – karok és épületek közötti – szétosztásáról. A kollégiumi férőhelyek hallgatók közötti szétosztásában a Kancellária Kollégiumok Igazgatóságával együttműködik.
6. A Hallgatói Önkormányzat, illetve a Doktorandusz Önkormányzat – közös alapszabályuk szerint - egyetértési jogokat gyakorol:
7. a hallgatók és doktoranduszok részére nyújtott támogatások, juttatások, kedvezményes szolgáltatások valamint az általuk fizetett díjak és térítések szabályzatának, valamint a hozzá kapcsolódó rektori utasítások elfogadásában és módosításában;
8. a Kollégiumi Házirend elfogadásában és módosításában;
9. a balatonlellei ifjúsági tábor férőhelyeinek – július 15 és augusztus vége közötti időszakban történő - elosztásában;
10. a Kollégiumi Bentlakási Megállapodás tartalmával kapcsolatban;
11. a Tanulmányi és Vizsgaszabályzat, valamint a hozzá kapcsolódó rektori utasítások elfogadásakor, illetve módosításakor;
12. a hallgatókat közvetlenül érintő oktatás-szervezési kérdések tekintetében (pl. vizsganapok kijelölési, vizsgabeosztás stb.);
13. az oktatás hallgatói véleményezésének rendjére alkotott intézményi szabályzat, valamint a hozzá kapcsolódó rektori utasítások elfogadásakor, illetve módosításakor;
14. a tárgykövetelmény a vizsgaidőszak első napja utáni módosításkor;
15. a tanulmányi szünetek időpontjának meghatározásában;
16. a Hallgatók Fegyelmi, Jogorvoslati és Kártérítési Szabályzata, valamint a hozzá kapcsolódó rektori utasítások elfogadásakor és módosításakor;
17. a Köztársasági ösztöndíj pályázati kiírásában;
18. a Kancellária Kollégiumok Igazgatósága kollégiumi férőhelyosztásra vonatkozó döntésével kapcsolatban;
19. minden olyan kérdésben, melyet jogszabály, szabályzat vagy határozat egyetértési joggal a hatáskörükbe utal;
20. jelen szabályzat módosításakor, hatályon kívül helyezésekor. Amennyiben a HDÖK a Szenátus vonatkozó döntésével nem ért egyet, úgy a módosítás, hatályon kívül helyezés nem lép hatályba, a szabályzat a soron következő szenátus napirendjére automatikusan felkerül. A soron következő szenátus döntésével szemben a HDÖK-nek egyetértési joga nincs.
21. A Hallgatói Önkormányzat, illetve a Doktorandusz Önkormányzat – közös alapszabályában meghatározott módon – javaslatot tesz:
22. a kollégiumi vezető mentorok, illetve mentorok személyére;
23. a balatonlellei ifjúsági tábor férőhelyeinek - HDÖK testületek, hallgatói öntevékeny csoportok, szakkollégiumok és más hallgatói szervezetek számára - odaítélésére.
24. A Hallgatói Önkormányzat, illetve a Doktorandusz Önkormányzat – közös alapszabályában meghatározott módon - véleményezi:
25. a szakok mintatantervét és előtanulmányi rendjét;
26. az egyetemi kulturális és sportlétesítmények működési rendjét, programját;
27. a kollégiumi nyári, valamint a lakószobákon és kollégiumi szervezeti és működési szabályzatban rögzített hallgatói célú helyiségeken kívüli kollégiumi területek hasznosítását;
28. a HSZI vezető megbízású munkatársainak éves teljesítményét ;
29. a HSZI által működtetett hallgatói közösségi célú helyiségek létrehozását, működtetését, hasznosítását, megszüntetését;
30. A Kancellária Kollégiumok Igazgatóság vezetői megbízású munkatársainak éves teljesítményét;
31. az egyetemi tanév időbeosztását.
32. A Hallgatói Önkormányzat, illetve a Doktorandusz Önkormányzat véleményt nyilvánít és javaslatokat tesz minden egyéb hallgatókat, illetve doktoranduszokat érintő, továbbá más, jogszabály, szabályzat, határozat által hatáskörükbe utalt kérdésben.
33. A Hallgatói Önkormányzat, illetve a Doktorandusz Önkormányzat képviseletét biztosítani kell a hallgatói jogviszonnyal kapcsolatos jogokat és kötelességeket rögzítő egyetemi (kari) szabályzatok elfogadását előkészítő illetékes Egyetemi (Kari) Bizottságok összetételében, különösen az alábbi szabályzatok megalkotása, valamint módosításakor:
34. Tanulmányi és Vizsgaszabályzat;
35. Hallgatói Fegyelmi, Kártérítési és Jogorvoslati Szabályzat;
36. az Oktatás Hallgatói Véleményezésének Szabályzata;
37. Térítési és Juttatási Szabályzat;
38. Hallgatói és Doktorandusz Jogviszonyból Származó Kollektív Jogok Szabályzat.
39. A kari bizottságokban a képviselet mértéke legalább a bizottsági tagok számának egynegyede.
40. A Hallgatói Önkormányzat, illetve a Doktorandusz Önkormányzat a szabályzatok szerint meghatározott arányban és számban küld képviselőket az egyetemi és kari testületekbe, bizottságokba, oktatás-szervezési ügyekben az intézeti, tanszéki értekezletekbe és más testületekbe. A hallgatói, doktoranduszi fegyelmi, jogorvoslati ügyekben döntő fegyelmi, jogorvoslati bizottságokban a Hallgatói Önkormányzat, illetve Doktoranduszi Önkormányzat szavazati jogú képviseletének mértéke egyharmad. A hallgatók és a doktoranduszok tanulmányi és vizsgaügyeiben elsőfokon eljáró testületben – a kreditátviteli bizottság kivételével - a Hallgatói Önkormányzat és a Doktorandusz Önkormányzat szavazati jogú képviseletének mértéke ötven százalék.
41. A Hallgatói Önkormányzat illetve a Doktorandusz Önkormányzat (6) bekezdésben említett tisztségviselőinek tanulmányi kötelezettségeik figyelembe vételével kell megbízatásukból fakadó feladatainak ellátását biztosítani. Az említett okból elmulasztott kötelezettségeik hátrányok nélküli pótlására - lehetőség szerint - módot kell adni.
42. A Hallgatói Önkormányzat, illetve a Doktorandusz Önkormányzat- elsősorban hallgatókat illetve doktorandusz hallgatókat érintő - egyéb feladatok ellátására is felkérhető, döntési hatáskörrel felruházható.
43. Az egyetemi és kari szabályzatok egyéb, jelen szabályzatban fel nem sorolt hallgatói kollektív jogokról is rendelkezhetnek.

**3. §**

**Záró rendelkezések**

1. A szenátusi jóváhagyástól számítva hatályukat vesztik azon egyetemi (kari) szabályzatok rendelkezései, melyek e szabályzattal ellentétesek. Ezzel összefüggésben a szabályzatokat, alacsonyabb rendű szervezetszabályzó eszközöket gondozó átfogó szervezeti egységeknek a szabályozásokat, valamint az átfogó szervezeti egységek által a tárgykörben kiadott utasításokat, egyéb igazgatási eszközöket 2015. december 31-ig kell felülvizsgálni és módosítani.

Budapest, 2015. április 27.

|  |  |
| --- | --- |
| Barta-Eke Gyulakancellár | Dr. Péceli Gáborrektor |
|  |  |

1. Magyarországi államháztartási belső kontroll standardok útmutató, 2012. december, NGM http://ngmszakmaiteruletek.kormany.hu/download/e/df/a0000/bkstand12k%C3%B6zz%C3%A9.pdf [↑](#footnote-ref-1)